VS002597
Datum: 2005-10-07T02:00:00.000+02:00
datum_sodbe_i_stopnje: 2013-12-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti
skupina: poseg v druge pravice osebnosti
fischer: ni določljiva
odskodnina: 3.500 EUR
opombe: II DoR 401/2014 Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Kriminalistični inšpektor v Generalni policijski upravi.

## Škodni dogodek

Toženec (poslanec) je oškodovanca je obtožil nevestnega dela v javni službi, zaradi katerega naj bi dopustil uničenje stvari večjega pomena in vrednosti. Toženec je bil obsojen za kaznivo dejanje krive ovadbe.

## Kršitev drugih pravic osebnosti

Razžalitev dobrega imena in časti, okrnitev osebnostne pravice. Zaradi vložene ovadbe mu je nastala škoda zaradi soočenja z organi pregona, kriminalisti, zaradi postopka zasliševanja v vlogi obdolženca. O tem so ga spraševali tudi kolegi, nastala mu je škoda zaradi objave imena v medijih, ki so poročali o ovadbi in zaradi tiskovne konference in drugih javnih nastopov ovaditelja.

Oškodovanec, ki je opravljal odgovorno delo na javnem položaju, je zaradi toženčevega ravnanja trpel neugodnosti in neprijetnosti v službi, poslabšalo se je njegovo zasebno in družinsko življenje. Trpel je zaradi mučnih občutkov, ki so ga zaradi dogajanja prevevali, saj je vse življenje posvetil boju proti kriminalu, nato pa se je zaradi krive ovadbe znašel v predkazenskem postopku. Zaradi položaja v družbi je bila intenzivnost njegove prizadetosti velika; večja tudi zaradi tega, ker je ovadbo podal medijsko pogosto izpostavljen in politično zelo dejaven poslanec.

---

OZ člen 179